Só gaan SA vorentoe beweeg, sê afrigter oor Samaritaan | Netwerk24
Karan Beef: Berigte oor transaksie ‘ongegrond’
Berigte dat Karan Beef se bestuur die maatskappy wil uitkoop met finansiering van die OBK is glo ongegrond.
Prof. Dan Kgwadi, visekanselier van die Noordwes-Universiteit (NWU), het ’n uiters ongelukkige besluit geneem deur ’n formele ondersoek te gelas na Theo Venter, politieke ontleder verbonde aan die NWU-bestuurskool, se onlangse uitlatings op ’n radioprogram.
Dis ironies dat die herroeping van oudpres. Jacob Zuma ’n einde gebring het aan die hegemonie onder Suid-Afrikaners van alle rasse wat dié gemeenskaplike vyand getakel het.
Sandra Prinsloo ontvang Naledi vir lewenslange bydrae
Die aktrise Sandra Prinsloo was Maandag met die ontvangs van haar Naledi-prys vir lewenslange bydrae vol lof én vrees jeens jong teaterskeppers, haar mentors, wat haar uitdaag om haar “eie grense te verskuif”.
Koningin Elizabeth nog ’n agterkleinkind ryker
Zara Tindall, koningin Elizabeth se kleindogter, het geboorte geskenk aan nog ’n dogtertjie.
3 kampwenke vir die naweek
In VIA (DStv-kanaal 147) se kompetisieprogram Kom ons kamp spook drie spanne dit in elke episode uit om as die kamp-kampioen bekroon te word. Die akteur Paul du Toit is die aanbieder.
Kompos – die suksesgeheim agter ’n spogtuin
Op VIA (DStv-kanaal 147) se landbouprogram Nisboere verken die aanbieders, Anrich Herbst, Chris de Clerq en dr. Simonia Magardie, die stories van mense wat met min grond, maar baie gees boer.
Leser: Hoekom werk my liefdesverhoudings nie?
’n Suksesvolle sakevrou wil weet of sy dalk "een van daardie mense is wat nie gemaak is vir liefdesverhoudings nie".
Deur Ruan Bruwer 12 September 2017 18:41
Mpho Mitchell, atleet van Pretoria, met die foto van hom en ’n medeatleet wat mense so aangegryp het.
Dade soos hierdie een is presies wat die land nodig het om vorentoe te beweeg.
So sê die afrigter van die landloopatleet wat Saterdag deur ’n barmhartige Samaritaan oor die eindstreep gehelp is.
Mpho Mitchell (16), ’n atleet van Pretoria, het kort voor die eindpunt op die Suid-Afrikaanse landloopklubkampioenskap in Potchefstroom inmekaargesak, maar Ronen Oosthuizen (17) van Rustenburg, wat eers verby hom gehardloop het, het hom tot by die eindstreep gehelp.
Die aangrypende foto’s, waarop dit duidelik is dat Mitchell weens hitte-uitputting baie pyn gehad het, wys hoe help Oosthuizen hom om die 6 km-wedloop te voltooi. Dit het mense se harte aangegryp.
Steve Mamasedi, Mitchell se afrigter wat die gebeure sien gebeur het, sê dit was ’n baie mooi daad om te aanskou.
“Ek leer my atlete om dieselfde te doen, want hulle weet nooit wanneer die dag kom dat hulle hulp benodig nie.
“Mpho was fiks en gereed en hy het voluit gegaan om die o.16-kampioenskap te probeer wen, maar die hitte was vir hom net te erg.”
Hulle het in dieselfde tyd, 23:55, oor die eindstreep gegaan wat aan Mitchell ’n 68ste en Oosthuizen ’n 85ste plek besorg het.
Oosthuizen het aan die o.17-wedloop deelgeneem. Die o.16’s en o.17’s het saam gehardloop.
Ronan Oosthuizen help 'n mededinger, Mpho Mitchell, oor die wenstreep. Foto: Rynardt van Rensburg, Spektor Fotografie
Mamasedi, wat Mitchell die laaste twee jaar as leerling aan die Rosina Sedibane Modiba Sport School brei, glo sy atleet het die potensiaal om dit nog ver te bring.
“Hy was reeds by die dokter wat sê hy is piekfyn. Hy gaan die week eers net rus en volgende week weer begin oefen.”
Allan Smith, nasionale verkoopbestuurder by Asics Suid-Afrika wat die foto’s van die twee atlete op Facebook geplaas het, sê hy gaan later in die week met hulle kontak maak om hulle vir ’n wedloop byeen te kry wat ook ’n verrassing vir hulle gaan inhou.
Smith se Facebook-inskrywing is ’n allemintige 14 000 keer gedeel met meer as 3 000 kommentare daarby.
Meer oor: Atlete | Help